Beata Kozidrak. Beata Elżbieta Kozidrak (ur. 4 moja 1960 we Lublińe) – polsko pjosynkorka, wokalistka skupiny Bajm. 
Karjera začyua we 1978 roku na Krajowym Festiwalu Pjosynki we Uopolu, śpjewajůnc utwůr "Piechotą do lata" (Pjechty do lota) i zdobywajůnc drůgi plac. W lotach 80. i 90. wystympowoua s grupům Bajm, s kerům nagroua 10 albůmůw (wšyjske uzyskouy status zuotych abo plotynowych, předajůnc śe we sůmje we nakuadźe přez 3,5 miljůna ygzymplaři).
W 1998 roku Beata Kozidrak rozpočyua karjera solowo, wydajůnc albům zatytuůowany "Beata". Dočekou śe uůn znokůmitych recynzyji uod krytykůw, přińůs dwje Nagrody Muzyčne Fryderyk a uzyskou status podwůjńy plotynowygo, předajůnc śe we nakuadźe přez 200 000 ygzymplaři. Pů sukceśe solowygo krůnžka Kozidrak kůntynuowoua wspůupraca s Bajmym.
Jeji kolejnym solowym projektym je albům "Teraz płynę" (Terozki puyna), wydony we 2005 roku.